b"\n_START_ARTICLE_\nHamdan Qarmat\n_START_PARAGRAPH_\nHamdan Qarmat ibn al-Aschath (arabisk: \xd8\xad\xd9\x85\xd8\xaf\xd8\xa7\xd9\x86 \xd9\x82\xd8\xb1\xd9\x85\xd8\xb7 \xd8\xa8\xd9\x86 \xd8\xa7\xd9\x84\xd8\xa3\xd8\xb4\xd8\xb9\xd8\xab, \xe1\xb8\xa4amd\xc4\x81n Qarma\xe1\xb9\xad b. al-\xca\xbeA\xc5\xa1\xca\xbfa\xe1\xb9\xaf) var en betydelig misjon\xc3\xa6r for ismailittene i Irak ved slutten av 800-tallet._NEWLINE_Hamdan Qarmat var en sv\xc3\xa6rt tidlig tilhenger av ismailittene i Irak. Han anerkjente ledelsen i det syriske Salamya (de senere fatimidene), som gjorde krav p\xc3\xa5 \xc3\xa5 \xc3\xa5 representere den okkulterte syvende imam Muhammad ibn Ismail. I siste kvartal av 800-tallet ovretok han ledelsen av misjonen og kunne finne en stor tilhengerskade blant Iraks b\xc3\xb8nder og i kretser innen Bagdads hoffaristokrati og riksforvaltning._NEWLINE_Under al-Jannabi kunne han utvide ismailittenes innflytelse i Golfregionen i al-Hasa og Bahrain. Likesom misjon\xc3\xa6rene Ibn Haushab og Abu Abdallah al-Shi'i begynte ogs\xc3\xa5 Hamdan Qarmat \xc3\xa5 bev\xc3\xa6pne sine tilhengere, og etablerte i 892 med Mahtamabad ved Kufa et f\xc3\xb8rste befestiet st\xc3\xb8ttepunkt._NEWLINE_I 899 kom det imidlertid til et skille, idet Said (Abdallah al-Mahdi) og ikke den forventede Muhammad ibn Ismail i Salamya \xc3\xa5penbarte seg som ismailittenes imam. At Said gjorde krav p\xc3\xa5 imamatet for seg selv og sin etterslkt, ble ikke godtatt av mange ismailitter, fremfor alt i Irak. Ogs\xc3\xa5 Hamdan Qarmat holdt fortsatt fast ved den opprinnelige mahdi-figur. Ogs\xc3\xa5 etter at Hamdan Qarmat forsvant etter splittelsen, beholdt hans tilhengere stor innflytelse i Irak og fremfor alt i \xc3\xb8stre Arabia til inn p\xc3\xa5 1000-tallet. Etter Qarmat wurden skulle de bli kalt qarmater."